Διάταξη του Δικαστηρίου (πέμπτο τμήμα) της 12ης Ιουλίου 2012 —Power-One Italy κατά Επιτροπής
(Υπόθεση C-372/11 P)
«Αίτηση αναιρέσεως — Εξωσυμβατική ευθύνη — Σχέδιο συγχρηματοδοτούμενο από το χρηματοδοτικό μέσο “LIFE” — Ανάπτυξη ενός νέου συστήματος παροχής ενέργειας για χρήση στον τομέα της κινητής τηλεφωνίας (σχέδιο “Pneuma”) — Απόφαση της Επιτροπής να παύσει τις εργασίες υλοποιήσεως του σχεδίου και να ανακτήσει την καταβληθείσα προκαταβολή — Αποκατάσταση της προβαλλόμενης ζημίας»
1.                     Αναίρεση — Λόγοι— Διάταξη του Γενικού Δικαστηρίου απορρίπτουσα προσφυγή ακυρώσεως ως προδήλως απαράδεκτη — Λόγοι αναιρέσεως
αφορώντες ζητήματα επί της ουσίας — Λόγοι αναιρέσεως προδήλως αβάσιμοι (Άρθρο 256 ΣΛΕΕ) (βλ. σκέψεις 29-38, 47-49)
2.                     Αναίρεση — Λόγοι— Ανεπαρκής αιτιολογία — Διάταξη του Γενικού Δικαστηρίου απορρίπτουσα προσφυγή ακυρώσεως ως προδήλως απαράδεκτη
— Διάταξη δεόντως αιτιολογημένη — Λόγος αναιρέσεως αβάσιμος (Άρθρο 256 ΣΛΕΕ) (βλ. σκέψεις 40-42)
3.                     Αναίρεση — Λόγοι — Εσφαλμένη εκτίμηση των πραγματικών περιστατικών — Απαράδεκτο — Έλεγχος από το Δικαστήριο της εκτιμήσεως
των αποδεικτικών στοιχείων — Αποκλείεται πλην της περιπτώσεως παραμορφώσεως του περιεχομένου των εν λόγω στοιχείων —Λόγος
αναιρέσεως αντλούμενος από την παραμόρφωση του περιεχομένου των αποδεικτικών στοιχείων — Υποχρέωση επακριβούς προσδιορισμού
των παραμορφωθέντων στοιχείων και καταδείξεως των σφαλμάτων αναλύσεως που οδήγησαν στην παραμόρφωση αυτή (Άρθρο 256 ΣΛΕΕ·
Οργανισμός του Δικαστηρίου, άρθρο 58, εδ. 1) (βλ. σκέψεις 56-58)
Αντικείμενο
Αίτηση αναιρέσεως κατά της διατάξεως του Γενικού Δικαστηρίου (έκτο τμήμα) της 24ης Μαΐου 2011, T-489/08, Power-One Italy κατά
Επιτροπής, με την οποία το Γενικό Δικαστήριο απέρριψε αγωγή αποζημιώσεως με την οποία η νυν αναιρεσείουσα ζητούσε την αποκατάσταση
της ζημίας που ισχυρίζεται ότι υπέστη κατόπιν της αποφάσεως της Επιτροπής να παύσει τις εργασίες υλοποιήσεως του σχεδίου Pneuma
(LIFE04 ENV/IT/000595), για τη συγχρηματοδότηση της ανάπτυξης ενός νέου συστήματος παροχής ενέργειας προς χρήση στον τομέα
της κινητής τηλεφωνίας — Δικαιολογημένη εμπιστοσύνη — Υποχρέωση αιτιολογήσεως
Διατακτικό
Το Δικαστήριο διατάσσει:
1)
Απορρίπτει την αίτηση αναιρέσεως.
2)
Καταδικάζει την Power-One Italy SpA στα δικαστικά έξοδα.